Ramiro Pinilla

Ramiro Pinilla García (Bilbo, 1923ko irailaren 13a - Getxo, 2014ko urriaren 23a) bizkaitar idazlea izan zen, Getxon bizi zena. Gaztelaniaz idatzi zituen bere liburu ugariak, eta 2006an Espainiako Narratiba Sari Nazionala jaso zuen, Las cenizas del hierro lanarengatik. Euskal Herrian gaztelaniaz idatzi duen idazlerik oparoenetako bat izan zen. 

 Bizitza 
Ramiro Pinilla García Bilbon jaio zen 1923ko irailaren 13an. Hala ere, Getxoko Andra Mari auzoan zituen sustraiak, Arrigunaga hondartzako Arrune baserrian eman baitzituen gerra aurreko udak, eta gerra bitarteko urtea. Haren hitzetan, "umetan, hondartza hartan deskubritu nuen askatasuna".

Gaztetan kromo bildumentzako testuak idatzi zituen. 1960an argitaratu lehenbiziko eleberria, Las ciegas hormigas izenburukoa; Nadal Saria eta Espainiako Kritika Saria irabazi zituen harekin. 1971n, finalista izan zen Planeta Sarian, Seno lanarekin, baina zirkulu komertzialetatik urruntzea erabakirik, argitaletxe txikietan argitaratu zuen bere obra gehiena, eta irakurle gehienentzat ezkutuko idazlea izan zen urte askoan.

Getxon kokatuta dagoen narrazio- eta eleberri-saila da, beharbada, gehien goraipatu dena: Recuerda, oh, recuerda (1975), La gran guerra de doña Toda (1978), Andanzas de Txiki Baskardo (1979), Quince años (1990) eta Huesos (1997). 

2005ean burutu zuen bere bizitzako lanik handinahiena: Verdes valles, colinas rojas trilogia (La tierra convulsa, Los cuerpos desnudos eta Las cenizas del hierro liburuek osatua). Euskal gatazkaren sorburu politikoak eta moralak aztertzen dituen lan horrek Euskadi Saria jaso zuen 2005ean, eta Kritika Saria eta Narratiba Sari Nazionala 2006an. 2013an bigarren aldiz irabazi zuen Euskadi Saria Aquella edad inolvidable lanarekin.

Getxon hil zen, 2014ko urriaren 23an, 91 urterekin.

 Bibliografia 
 1960 Las ciegas hormigas
 1961 El héroe del Tonkin
 1969 En el tiempo de los tallos verdes
 1972 Seno
 1975 El salto
 1975 Guía secreta de Bizkaia
 1975 Recuerda, oh, recuerda
 1977 Antonio B., el Rojo, ciudadano de tercera
 1977 Primeras historias de la guerra interminable
 1978 La gran guerra de doña Toda
 1979 Andanzas de Txiki Baskardo
 1990 Quince años
 1997 Huesos
 1998 La estación de Getxo
 2005 Verdes valles, colinas rojas, hiru liburu hauek osatutako trilogia:
 La tierra convulsa.
 Los cuerpos desnudos.
 Las cenizas del hierro.
 2006 La Higuera
 2007 Antonio B. el ruso
 2009 Solo un muerto más
 2011 Los cuentos
 2012 Aquella edad inolvidable
 2013 El cementerio vacío
 2014 Cadáveres en la playa

 Pinillari buruzko bibliografia 
 Mercedes Acillona (koord.): Ramiro Pinilla: el mundo entero se llama Arrigunaga. Deustuko Unibertsitatea, 2015. 252 or. .

 Ikus, gainera 
 Ramiro Pinilla eleberri laburren saria
 Euskal Herriko erdal idazleak
 Gaztelerazko literatura
 Bilboko idazleen zerrenda
 Getxo kulturak Txiki Baskardo ipuin lehiaketa antolatu izan du 2017. urtetik aurrera.

 Erreferentziak 

 Kanpo estekak 
 Euskarari ekarriak: Ramiro Pinilla, ekarriak.armiarma.eus
 Zabala, Juan Luis, Arrigunagako hondartzan ezagututako askatasunari atxikia (2010-08-11), berria.eus

Kategoria:Euskal Herriko erdal idazleak
Kategoria:Euskal Herriko gaztelaniazko eleberrigileak
Kategoria:Gaztelaniazko idazleak
Kategoria:Getxoztarrak
Kategoria:Bilbotarrak
Kategoria:Nadal saria
Kategoria:Bilbon hildakoak